cyanic-selkie/wikianc huggingface dataset:
பரவலாகப் பொருந்தும் கண்காணிப்புக் கருவி
பரவலாகப் பொருந்தும் கண்காணிப்புக் கருவியைக் கண்டுபிடித்த விஞ்ஞானிகள் அதை மற்ற அமைப்புகளிலிருந்து வேறுபடுத்துகிறார்கள். ஏனெனில் இது இலகுவானது, குறைந்த சக்தியே தேவைப்படுகிறது, மேலும் இதன் மூலம் குகைகள் அல்லது வெற்று மரங்களுக்குள் கூட விலங்குகளைக் கண்காணிக்க முடியும். இக்கருவி ஒரு முப்பரிமான அச்சுப்பொறியில் உருவாக்கப்படலாம். மேலும் இது மிகவும் இலேசானது. சிறிய வௌவால்கள் பறக்கும்போது கூட அவற்றின் வேகத்தை இது குறைக்காது.
சுமார் பதினான்கு நாட்களுக்குப் பிறகு விலங்குகளின் முதுகில் இருந்து பரவலாகப் பொருந்தும் கண்காணிப்புக் கருவி விழுகிறது. விஞ்ஞானிகள் பின்னர் உதிரிபாகங்களை மீண்டும் பயன்படுத்த விழுந்த பரவலாகப் பொருந்தும் கண்காணிப்புக் கருவியை சேகரிக்கின்றனர்.
காட்டேரி வெளவால்கள் மனிதர்களால் வைக்கப்படும் போது அவை சமூக பிணைப்புகளை உருவாக்குகின்றன என்பதைக் காட்ட விஞ்ஞானிகள் பரவலாகப் பொருந்தும் கண்காணிப்புக் கருவியைப் பயன்படுத்தினர், அவை கருவி விடுவிக்கப்பட்ட பிறகும் நினைவில் கொள்கின்றன.
பெயர்
அறிவியலாளர்கள் இந்த கருவிக்கு "பரவலாக பொருந்தக்கூடிய கண்காணிப்புக் கருவி என்று பெயரிட்டனர், ஏனெனில் பரந்த அளவிலான விலங்குகளிலும்  இதை பயன்படுத்த முடியும்.  வெளவால்கள், கொறித்துண்ணிகள், நிலநீர் வாழ்விகள் மற்றும் ஊர்வன. என்பன சில உதாரணங்களாகும். ஏப்ரல் 2020 நிலவரப்படி, இக்கருவி வௌவால்களில் மட்டுமே பயன்படுத்தப்பட்டது.
மேற்கோள்கள்
பகுப்பு:தொழினுட்பம்
ஆயிரம் காளியம்மன் கோயில்
ஆயிரம் காளியம்மன் கோயில் (Aayiram Kaliamman Temple) இந்தியாவின் புதுச்சேரி ஒன்றியத்தில் உள்ள காரைக்கால் அருகே திருமலைராயன்பட்டினத்தில் உள்ள ஒரு பழங்கால இந்துக் கோயில். இந்த கோயிலின் மரத்தாலான காளியம்மன் சிலை பிரதான தெய்வத்திற்கு மிகவும் பிரபலமானது.
வரலாறு
thumb| ஆயிரம் காளியம்மன் கோயில் செவி வழி கதையின் படி, செங்குந்தா முதலியார் சமூகத்தைச் சேர்ந்த ஒரு பக்தர், கடலோரப் பகுதியில் காளியம்மன் தேவியின் சிலை வைத்து ஒரு பெட்டியை கண்டு எடுப்பதாதாக கனவு கண்டார். அடுத்த நாள் அவர் உண்மையிலேயே ஒரு ஓலைச்சுவடியையும், ஒரு சிலையுடன் இருந்த ஒரு வெள்ளிப் பெட்டியைக் கண்டார். .
அந்த ஓலைச்சுவடி படி தினமும் 1000 சடங்கு பொருள்களுடன் பூஜை செய்வது சாத்தியமற்றது என்பதால், 5 ஆண்டுகளுக்கு ஒரு முறை பூஜை நடத்த சமூகம் முடிவு செய்தது. தமிழ் மாதமான வைகாசி காலத்தில் (மே-ஜூன்), ஒவ்வொரு 5 வருடங்களுக்கும் திருவிழா நடத்தப்படுகிறது.
தேவி சிலை
தெய்வதின் சிலை முழுக்க மரத்தினால் ஆனது. சிலையுடைய உடலின் ஒவ்வொரு பகுதியும் தனித்தனியாக ஒரு மர பெட்டியில் வைக்கப்பட்டுள்ளது.
குறிப்புகள்
பகுப்பு:காரைக்கால் மாவட்டம் பகுப்பு:புதுச்சேரியில் உள்ள அம்மன் கோயில்கள்
டோரிஸ் லெசிங்
டோரிஸ் லெசிங் (Doris Lessing) பிரித்தானிய புதின, நாடக எழுத்தாளர். ஈரானில் கெர்மன்ழ்சா என்னும் இடத்தில் அக்டோபர் 22, 1919 ஆம் நாள் பிறந்தார். இவ்வாங்கிலேயர் 2007 ஆம் ஆண்டிற்கான இலக்கிய நோபல் பரிசைப் பெற்றார். பிரித்தானிய அரசின் உயர் பெருமைப்பட்டங்களாகிய CH "மாண்பின் இணையர்", OBE "பிரித்தானிய பேரரசின் வரிசையர்" முதலிய பட்டங்களைப் பெற்றவர். பிறந்தபொழுது இவருடைய பெயர் டோரிஸ் மே டெய்லர் (Doris May Tayler) என்பதாகும். இவர் எழுதிய த கோல்டன் நோட்புக் என்னும் புதினம் புகழ்பெற்றது.
இவர் உடல்நலக்குறைவு காரணமாக 2013 நவம்பர் 17 அன்று அவரது இல்லத்தில் உயிரிழந்தார்.
சூசன் ஜார்ஜ்
சூசன் ஜார்ஜ், இந்தியாவின், கேரள மாநிலத்தைச் சேர்ந்த தமிழ் நடிகையாவார், 2007 ம் ஆண்டு முதல் பல்வேறு தமிழ் திரைப்படங்கள் மற்றும் தொலைக்காட்சி தொடர்களில் நடித்து வரும் இவர், மைனா திரைப்படத்தின் மூலம் வெகுஜன மக்களால் பரவலாக அறியப்பட்டு "மைனா சூசன்" என்று அழைக்கப்படுகிறார்.
தொலைக்காட்சி
ஜெயா தொலைக்காட்சியில் வி.ஜே.யாக காலை மலர் நிகழ்ச்சிக்காக தொகுத்து வழங்கிய தகவல் டாட் காம் என்ற நிகழ்ச்சியே சூசனது முதல் திரை நிகழ்ச்சியாகும். இவரது முதலாவது தொலைக்காட்சித் தொடர் காக்கி என்பதாகும், தென்றல் தொலைக்காட்சித் தொடரில் ஆட்டோ ஓட்டுநர் கதாபாத்திரம் முதல்ஆபீஸ் தொலைக்காட்சித் தொடரில் ஐடி திட்ட மேலாளர் வரை வரையிலான பல்வேறு கதாபாத்திரங்களில் நடித்துள்ள இவர், ஸ்டார் விஜய்யின் சமையல் யதார்த்த நிகழ்ச்சியான கிச்சன் சூப்பர்ஸ்டாரில் நான்காவது இடத்தைப் பிடித்துள்ளார். 60 நொடி, நீங்கள் தயாரா? என்ற நிகழ்ச்சியிலும் பங்குகொண்டு அதன் இறுதிப் போட்டியாளராகவும் இருந்துள்ளார்,
மேற்கோள்கள்
பகுப்பு:Articles with hCards பகுப்பு:தமிழ்த் திரைப்பட நடிகைகள் பகுப்பு:தமிழ்த் தொலைக்காட்சி நடிகைகள் பகுப்பு:தமிழ் நடிகைகள் பகுப்பு:1987 பிறப்புகள் பகுப்பு:இந்திய தொலைக்காட்சி நடிகைகள் பகுப்பு:வாழும் நபர்கள்
சாகாஜி போஸ்லே
சாகாஜி போஸ்லே (Shahaji Bhosale) (1602 – 1664) கிபி 17-ஆம் நூற்றான்டில் தக்கான சுல்தான்களான அகமதுநகர் சுல்தானகம் மற்றும் பிஜப்பூர் சுல்தானகம் மற்றும் முகலாயப் பேரரசின் தக்காணப் படைத்தலைவராக பணியாற்றியவர். இவர் போன்சலே குலத்தில் பிறந்தவர். இவர் புனே மற்றும் சுபா பகுதிகளுக்கு பரம்பரை ஜாகீர்தாராக இருந்தார். மேலும் அகமதுநகர் சுல்தானகத்தில் படைத்தலைவராக இருந்த தனது தந்தை மாலோஜியின் மறைவிற்குப் பின்னர் சாகாஜி போஸ்லே முகலாயப் பேரரசர் (ஷாஜகான்) இராணுவத்தில் தக்காணப் படையில் சிறிது காலம் பணிபுரிந்தார்.
தன் கட்டுப்பாட்டில் இருந்த புனேயை பிஜப்பூர் சுல்தானிடமிருந்து 1638-இல் சாகாஜி போஸ்லே மீட்டெடுத்தார். பின்னர் அதே பிஜப்பூர் சுல்தானகத்தில் படைத்தலைவராக சேர்ந்தார். பிஜப்பூர் சுல்தானியர், விஜயநகரப பேரரசின் படைத்தலைவராக இருந்த மூன்றாம் கெம்பே கவுடாவின் ஆட்சிப் பகுதிகளை போரில் கைப்பற்றிய பின்னர், சாகாஜி போஸ்லே பெங்களூரு பகுதியின் ஜாகீர்தார் உரிமை பெற்றார்.
கொரில்லாப் போர் முறையில் திறமையானவரான சாகாஜி போஸ்லே பின்னர் பிஜப்பூர் சுல்தானகத்தின் தலைமைப் படைத்தலைவர் ஆனார்.
இறுதி நாட்கள்
சாகாஜி போஸ்லேவின் மகன் சிவாஜி புனே பகுதிகளில் உள்ள மலைக்கோட்டைகளை கைப்பற்றி, பிஜப்பூர் சுல்தானகத்தின் கீழ் புனே ஜாகீர்தாராக இருந்தார்.இருப்பினும் சிவாஜி மேல் அவநம்ப்பிக்கை கொண்டிருந்த பிஜப்பூர் சுல்தான், சிவாஜியிடமிருந்தும், அவரது நடவடிக்கைகளிடமிருந்து விலகியிருக்க, சாகாஜி போஸ்லேவுக்கு பிஜப்பூர் சுல்தான் அறிவுரை கூறினார். 1659-இல் பிஜப்பூர் சுலதான், 12,000 படைவீரர்கள் தலைமையில் அப்சல் கானை சிவாஜியை பிடிக்கச் சென்றார். இந்தப் போரில் அப்சல் கான் சிவாஜியால் கொல்லப்பட்டார். . 1959-62 ஆண்டுகளில் சாகாஜி போஸ்லே, சிவாஜிக்கும், பிஜப்பூர் சுல்தானுக்கும் இடையே நட்புறவு வேண்டி பல முறை புனேவிற்கு பயணம் மேற்கொண்டார். இறுதியாக 1664-இல் கனககிரி போரில் சாகாஜி போஸ்லே அப்சல் கானால் கொல்லப்பட்டார்.
குடும்பம்
சாகாஜி போஸ்லே-ஜிஜாபாய் தம்பதியருக்கு பிறந்த மூத்த மகன் சம்பாஜி சாகாஜி போஸ்லே, இளைய மகன் சிவாஜி ஆவர். பின்னர் சிவாஜி தக்கானத்தில் மராத்திய பேரரசை நிறுவினார். இவரது இரண்டாம் மனைவி துக்காபாய்க்கு பிறந்த மகன் வெங்கோஜி 1674-இல் தமிழ்நாட்டில் தஞ்சை மராத்திய அரசை (1674–1855) நிறுவினார்.
தண்டரேசிதம்
தண்டரேசிதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து நாற்பத்து ஒன்றாவது கரணமாகும்.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
மன அழுத்தம்
மன அழுத்தம் (Stress) என்பது மனிதன் அல்லது விலங்கு உயிரினத்தில் உண்மையாகவோ அல்லது கற்பனையாகவோ, உடல் ரீதியாக அல்லது மன ரீதியாக ஏற்படும் தாக்கங்களுக்கு சரியான முறையில் எதிர்ச் செயலை செய்ய முடியாத நிலை தோன்றுவதன் தொடர்விளைவு அல்லது பின்விளைவாகும். இந்த மன அழுத்தம் என்ற பதம் உயிரியல் மற்றும் உளவியல் அடிப்படையில் முதலில் 1930 ஆம் ஆண்டில் பயன்படுத்தப்பட்டது. இருப்பினும் அண்மைக் காலங்களில் இதுபற்றி மிக அதிகமாகப் பேசப்பட்டு வருகிறது.
மன அழுத்தத்தின் அறிகுறிகள் உடல், மன, பழக்கவழக்கம் தொடர்பில் மாற்றங்களை ஏற்படுத்தும். மன அழுத்தத்தின் பொதுவான அறிகுறிகளாக எச்சரிக்கை உணர்வு, அதிகரிக்கும் அதிரினலின் சுரப்பு, அதிகரிக்கும் சோர்வு, எளிதில் எரிச்சலடைதல் அல்லது கோபமடைதல், தசைகளில் ஏற்படும் இறுக்கம், எதிலும் கவனம் செலுத்த முடியாத நிலைமை போன்றவற்றுடன், அதிகரிக்கும் இதயத் துடிப்பு, தலைவலி போன்ற சில உடலியங்கியல் பிரச்சனைகளும் காணப்படும்.
சொல்லியல் ஆரம்பம்
Hans Selye என்ற உட்சுரப்பியியலாளரால் முதன் முதலில் உயிரியலில் இந்த மன அழுத்தம் என்ற பதம் பயன்படுத்தப்பட்டது. பின்னர் எந்தவொரு தாக்கத்திற்கும் தவறான ஓர் உடற்றொழிலியல் எதிர் விளைவு கொடுக்கப்படும் நிலையைக் காட்டுவதாக இந்த பதத்தை விரிவுபடுத்தினார். மன அழுத்தத்தைத் தூண்டக்கூடிய காரணியினால், மிதமான எரிச்சல் அல்லது கோபம் கொள்ளும் நிலை தொடங்கி, மிகவும் தீவிரமான தொழிற்பட முடியாத நிலை வரையான பாதிப்பு ஏற்படுவதால், மன, உடல் நலத்தில் செயல் நிறுத்தம் ஏற்படலாம் எனக் கூறினார்.
அறிகுறிகள்
மன அழுத்தமானது வெவ்வேறு நிலைகளில் காணப்படுவதுடன், அறிகுறிகளும் வேறுபடும். இந்த அறிகுறிகள் மனிதருக்கேற்ப, சூழ்நிலைக்கேற்ப, தீவிரத்தின் அளவிற்கேற்ப வேறுபடும். இதனால் உடல் நலம் பாதிப்படைவதுடன், மனச்சோர்வும் ஏற்படும்.
அடிக்குறிப்புகள்
பகுப்பு:உளநோயியல் பகுப்பு:உளவியல் விளைவுகள் பகுப்பு:அகச்சுரப்பித் தொகுதி
நாப்திரான் இடைவணிகம்
நாப்திரான் இடைவணிக நிறுவனம் (Naftiran Intertrade Company Sàrl) சுவிட்சர்லாந்தைச் சார்ந்த தேசிய ஈரான் எண்ணெய் நிறுவனம் ஆகும். (தே.ஈ.எ.நி). இந்நிறுவனம் எண்ணெய் மற்றும் எரிவாயுத் துறையில் ஒரு பொது ஒப்பந்ததாரராகச் செயல்படுகிறது. ஈரானின் பெட்ரோல் இறக்குமதிகள் பெரும்பாலானவற்றை இந்நிறுவனமே வாங்குகிறது. ஈரானின் எரிசக்தித் துறையில், தேசிய இடைவணிக நிறுவனம் (தே.இ.நி) முக்கியப் பங்கு வகிக்கிறது . தேசிய ஈரான் எண்ணெய் நிறுவனத்தின் பெயரில் தேசிய இடைவணிக நிறுவனம் வர்த்தகம் மற்றும் பரிமாற்ற வணிகம் முதலான செயற்பாடுகளையும் மேற்கொள்கிறது. அசர்பைசான், துருக்மெனிசுதான், கசக்கசுத்தான் முதலான நாடுகளுடன் பரிமாற்ற வணிக உடன்பாடுகளைக் கொண்டுள்ளது. இதனடிப்படையில் மத்திய ஆசிய உற்பத்தியாளர்களிடம் கிடைக்கும் கச்சா எண்ணெயை காசுப்பியன் கடல் துறைமுகத்து கப்பல்களில் ஏற்றுகிறது. இதற்குப் பதிலாக தென்மேற்கு ஆசியாவின் பாரசீக வளைகுடாவிலுள்ள மத்திய ஆசிய வாடிக்கையாளர்களுக்கு அவர்கள் அளித்த கச்சா எண்ணெய்க்குச் சமமான எண்ணெயை இந்நிறுவனம் பரிமாற்றம் செய்கிறது.
வரலாறு
நாப்திரான் வர்த்தக சேவைநிறுவனம், பிரித்தானியாவின் யேர்சி தீவில் 1991 ஆம் ஆண்டு நிறுவப்பட்டது. கச்சா எண்ணெய் மற்றும் அது சார்ந்த பொருட்களை வர்த்தகம் செய்வது இந்நிறுவனத்தின் நோக்கமாகும். அத்துடன் எண்ணெய் மற்றும் எரிவாயு திட்டங்களில் முதலீடு செய்வதற்கான போட்டியிடும் வாய்ப்பை உருவாக்குவதும், உலகளவிலான ஆற்றல் பாதுகாப்பில் ஒரு முக்கியமான பங்காற்றுவதும் இந்நிறுவனத்தின் தொடங்கப்பட்டதற்கான நோக்கங்களாக இருந்தன.
2003 ஆம் ஆண்டில் தேசிய இடைவணிக நிறுவனத்தின் மேலாளர்கள் குழு சுவிட்சர்லாந்தின் லோசான் நகரில் ஒரு முடிவை எடுத்தது. இதன்படி, நாப்திரான் வர்த்தக சேவை நிறுவனத்தின் நடவடிக்கைகள் அமைத்தையும் புதியதாக நிறுவப்பட்டுள்ள நாப்திரான் இடைவணீக நிறுவனத்திற்கு மாற்றம் செய்தனர்.
பெட்ரோ சூய்சி இடைவணிக நிறுவனம், ஆங்காங் இடைவணிக நிறுவனம், நூர் ஆற்றல் நிறுவனம் (மலேசியா) பெட்ரோலிய ஆற்றல் இடைவணிக நிறுவனம் (துபாய்) போன்ற தேசிய ஈரான் எண்ணெய் நிறுவனத்திற்கான முன்னனி நிறுவனங்கள் யாவற்றையும் அமெரிக்கா அங்கீகரித்துள்ளது.
வருவாய்
2005 ஆம் ஆண்டு முதல் 2008 வரையிலான காலத்தில் தேசிய இடைவணிக நிறுவனத்தின் வருவாய் 50 சதவீதம் உயர்ந்தது. அதாவது 14.7 பில்லியன் டாலர்களில் இருந்து 21.9 பில்லியன் டாலர்களாக உயர்வு கண்டது. அதேவேளையில் நிகர வருமானமும் 129 மில்லியன் டாலர்களிலிருந்து 134 மில்லியன் டாலர்களை எட்டியது.
துணைம நிறுவனங்கள்
ஈரான் கோட்ரோ, ஈரான் கனிமம் மற்றும் கனிமத்தொழிற்சாலைகள் வளர்ச்சி மற்ரும் சீரமைப்பு நிறுவனம், தேசிய பெட்ரோவேதிப்பொருட்கள் நிறுவனம் போன்ற முன்னணி நிறுவனங்கள் இவ்விடைவணிக நிறுவனத்தின் துணைம நிறுவனங்களாக இருந்தன.
பெட்ரோபாசு
எண்ணெய் மற்றும் எரிவாயுத் தொழிற்சாலைகளுக்கான பொது ஒப்பந்ததாரரைக் குறிப்பது பெட்ரோபார்சு எனப்படும்.
பெட்ரோ ஈரான்
பெட்ரோ ஈரான் வளர்ச்சி நிறுவனம் என்பது ஒரு பொதுவான கரையண்மைப் பரப்பு ஒப்பந்ததாரரைக் குறிக்கிறது. வெளிநாட்டு ஒப்பந்தக்காரர்களிடம் 10 சதவீத முதலீட்டில் ஈரானியர்களை பங்குதாரர்களாக்கும் ஆரம்ப நோக்கத்துடன் இந்நிறுவனம் தொடங்கப்பட்டது.
ஈரானிய எண்ணெய் நிறுவனம்
ஈரானிய எண்ணெய் நிறுவனம் ஐக்கிய இராச்சியத்திலுள்ள ரும் எரிவாயுநிலத்தின் பொறுப்பில் இருக்கிறது. வட கடலில், ரும்மின் கரையண்மை எரிவாயு நிலத்தின் 50 சதவீதம் ஈரானுக்குச் சொந்தமாக உள்ளது.
வெளிநாடுகளுடன் பங்கேற்பு
அசர்பைசானிய சா டெனிசு எரிவாயு நிலத்தில், பிரித்தானிய பெட்ரோலியம் மற்றும் பிற வெளிநாட்டு எண்ணெய் நிறுவனங்களுடன் ஈரான் 10 சதவீதம் கூட்டுமுனைவு பங்கேற்பைக் கொண்டுள்ளது. இங்கு ஓராண்டுக்கு 8 பில்லியன் கனமீட்டர் எரிவாயுவை உற்பத்தி செய்கிறது. இதன் மதிப்பு 2.4 பில்லியன் டாலர்கள் Shah Deniz is not subject to US sanctions. ஆகும். சா டெனிசு அமெரிக்காவின் அங்கீகரிப்புக்கு உட்பட்டதல்ல. 2010 ஆண்டில் பிரித்தானிய பெட்ரோலிய நிறுவனத்தில் தேசிய இடைவணிக நிறுவனம் 24,683,858 பங்குகளுக்கு உரிமையாளராக உள்ளது. இதன் மதிப்பு தோராயமாக 775 மில்லியன் டாலர்கள் ஆகும்
மேற்கோள்கள்
.
புற இணைப்புகள்
பகுப்பு:ஈரான்
ராக்கி மலைத்தொடர்
ராக்கி மலைத்தொடர் (Rocky Mountains) பொதுவாக ராக்கீசு என்று அழைக்கப்படுகிறது. இம் மலைத்தொடர் வட அமெரிக்காவின் மேற்கு பகுதியில் உள்ள ஓர் பெரும் மலைத்தொடர் ஆகும். கனடாவின் பிரிட்டிசு கொலம்பியா மாகாணத்தின் வடக்கில் தொடங்கி ஐக்கிய அமெரிக்காவின் நியூ மெக்சிகோ மாநிலம் வரை 3,000 மைல்களுக்கு (4,300 கிமீ) நீண்டுள்ளது. சில இடங்களில் இதன் அகலம் 300 மைல்களுக்கும் அதிகம். அலாசுக்கா, கனடாவிலுள்ள புரூக் மலைத்தொடர் இதன் நீட்சியாகவும் பார்க்கப்படுகிறது. கொலராடோ மாநிலத்திலுள்ள 14,433 அடி உயரமுடைய எல்பர்ட் மலை ராக்கி மலைத்தொடரின் மிக உயரமான மலையாகும். இன்று இம்மலைத்தொடர் பூங்காக்களாவும் மிகப்பெரிய பொழுதுபோக்கு சுற்றுலா தலங்களாகவும் பிரிக்கப்பட்டு பராமரிக்கப்பட்டு வருகிறது. மலையேற்றம், பனிச்சறுக்கு, மீன்பிடித்தல், வேட்டையாடுதல் போன்ற பொழுதுபோக்கு அம்சங்கள் அடங்கிய மலைத்தொடர் இதுவாகும். வட அமெரிக்க மலையடுக்குத் தொடருக்குள் ராக்கீசு மலைத்தொடர், பசிபிக் கரையோரப் பகுதிகள் மற்றும் காசுகேட் தொடர் மற்றும் சியரா நெவாடா ஆகிய மலைத் தொடர்களிலிருந்து சற்று வித்தியாசமாக சற்று வேறுபட்டு காணப்படுகிறது. இவை அனைத்தும் மேலும் மேற்கு நோக்கி அமைந்துள்ளன. சுமார் 55-80 மில்லியன் ஆண்டுகளுக்கு முன்பு லாராமைடு மலையாக்கச் செயல்முறையில் ராக்கி மலைத்தொடர் உருவாகியிருக்கலாம். இக்காலத்தில் வட அமெரிக்க நில பலகையின் மீது பசிபிக் நிலப்பலகை மோதி ஏற்பட்ட விளைவால் வட அமெரிக்க கண்டத்தில் பல மலைத்தொடர்கள் உருவாகின, இதில் முதன்மையானதும் நீளமானதும் ராக்கி மலைத்தொடர் ஆகும். பசிபிக் பலகை குறைவான ஆழத்தில் வட அமெரிக்க பலகைக்கு கீழ் பல ஆண்டுகளாக சென்றதால் ராக்கி மலைத்தொடர் ஏற்பட்டது, அதனாலாயே கடற்கரைக்கு ஆயிரம் மைல்களுக்கு அப்பால் கொலராடோ மாநிலத்தில் இம்மலைத்தொடர் உள்ளது. பனியாறுகள் மூலமும் நிலத்தில் ஏற்பட்ட பல்வேறு விசைகள் மூலமும் ஏற்பட்ட அரிப்பால் பாறைகள் உருமாறி பல்வேறு முகடுகளும் வடிவங்களும் தோன்றின. பனிக்காலத்தின் முடிவில் மாந்தர்கள் இப்பகுதியில் வாழ ஆரம்பித்தார்கள். அலெக்சாண்டர் மெக்கன்சி, போன்ற ஐரோப்பியர்களாலும், இலூயிசு மற்றும் கிளார்க் போன்ற அமெரிக்கர்களாலும் இம்மலைத் தொடரில் தனிமங்கள் இருப்பதைக் கண்டறிந்தனர். இருப்பினும் நிறைய மாந்தர்கள் இங்கு குடியேறாததால் இது மக்கள் அடர்த்தி குறைந்த இடமாகவே உள்ளது.
மலைப்பகுதிகளில் பெரும்பாலானவை பொது பூங்காக்கள் மற்றும் வன நிலங்களால் பாதுகாக்கப்படுகின்றன, மேலும் பிரபலமான சுற்றுலாத்தலமாகவும் ராக்கி மலைத்தொடர் உள்ளது, குறிப்பாக நடைபயணம், முகாம், மலையேறுதல், மீன்பிடித்தல், வேட்டை, மலையேற்றம், பனிச்சறுக்கு போன்ற நடவடிக்கைகள் இதற்கு உதவுகின்றன.
பெயர்க்காரணம்
அல்கொங்குவானுடன் நெருங்கிய தொடர்புடைய ஒரு அமெரிக்க இந்தியன் மொழிபெயர்ப்பிலிருந்து ராக்கி மலைத்தொடர் என்ற பெயர் வந்துள்ளது. 1752 ஆம் ஆண்டில் யாக்குவசு லெகார்டியுர் டி செயிண்ட் பியர் என்ற பத்திரிகையில் தற்போதைய பெயரை ஒரு ஐரோப்பியர் முதலில் குறிப்பிட்டார். அங்கு அவர்கள் இம்மலைத் தொடரை மான்டாகன்சு டி ரோச்சே என்று அழைத்தனர்.
புவியியல்
பொதுவாக ராக்கி மலைத்தொடர் என்பது கனடாவின் பிரிட்டிசு கொலம்பியாலுள்ள லியாட்டு ஆற்றுக்கு தென்புறத்திலிருந்தும் நியு மெக்சிகோவிலுள்ள ரியோ கிராண்டே ஆற்றுக்கு வடபுறமும் உள்ள மலைத்தொடர் என வகை படுத்தப்பட்டுள்ளது. இவ்விரு ஆறுகளுக்கும் அப்பால் உள்ள அலாசுக்காவின் பூருக் மலைத்தொடர், யூக்கான் மாகாணத்திலுள்ள செல்வின் மலைத்தொடர், மெக்சிகோவிலுள்ள சியர்ரா மாட்ரே மலைத்தொடர் ஆகியவை ராக்கி மலைத்தொடரில் சேர்க்கப்படுவதில்லை. ஆனால் அவை வட, நடு, தென் அமெரிக்க கண்டங்களின் மேற்கு புறமுள்ள முதுகெலும்பு போன்ற மலைத்தொடர்களின் பாகமாகும். ஐக்கிய அமெரிக்காவின் வரையரைப்படி மொன்டானாவிலும் ஐடகோவிலும் உள்ள கேபினட் மலைத்தொடரும் சாலிசு மலைத்தொடரும் ராக்கி மலைத்தொடரைச் சார்ந்தவையாகும். இதன் இணையான கனடா பகுதியிலுள்ள கூட்டெனெய் ஆற்றின் வடபுறமுள்ள கொலம்பியா மலைத்தொடர் தனி மலைத்தொடர் ஆகக் கருதப்படுகிறது. அது ராக்கியுடன் சேர்க்கப்படவில்லை. கொலம்பியா மலைத்தொடர் ராக்கி மலைத்தொடரின் பெரும் பள்ளத்தின் மேற்கே அமைந்துள்ளது. இவ்வாழ்பள்ளத்தாக்கு பிரிட்டீசு கொலம்பியா நெடுக்கவும் மோன்டானாவின் பிளாட்கெட் ஆற்றின் நடுப்பகுதியிலிருந்து லியார்டு ஆற்றின் தென்கரை வரை பரவியுள்ளது. ,ராக்கி மலைத்தொடரின் அகலம் 70 முதல் 300 மைல்கள் ஆகும்.
ராக்கி மலைத்தொடர் என்பது ஒரே தொடர்ச்சியாக இல்லாமல் நூற்றுக்கும் மேற்பட்ட மலைத்தொடர்களை உடையது என்பதால் இதை ராக்கி பெரு மலைத்தொடர் என்றோ ராக்கி மலைத்தொடர் அமைப்பு என்றோ அழைப்பார்கள். பல இடங்களில் ராக்கி கடல் மட்டத்திலிருந்து 14,000 அடிக்கும் மேல் இருக்கும், இதன் மலைகள் உயரமாக தெரியாததிற்கு காரணம் அவை 4,000 அடியிலிருந்தோ 8,000 அடியிலிருந்தோ தொடங்குவதே. கொலராடோவில் 14,110 அடி உயரத்திலுள்ள புகழ்பெற்ற பைக் உச்சி உலகில் அதிகளவு மக்கள் செல்லுமிடத்தில் இரண்டாவதாக உள்ளதாகும்.
மேற்கு மோன்டானாவிலும் வடகிழக்கு யூட்டாவிலும் உள்ள லூவிசு, பிட்டர்ரூட் மலைத்தொடர்கள் ராக்கியின் வடக்கு மலைத்தொடர் பிரிவை சேர்ந்தவை, இந்த மலைத்தொடர்களில் 1 முதல் 150 மில்லியன் ஆண்டுகளுக்கு முன்னால் மார் 17 மைல்களுக்கு தடிமனான அடுக்குகள் கார்பனேட்டு வண்டல் படிந்ததன் மூலம் அமைந்தன. கொலம்பிய பனிப்பகுதி ஆல்பர்ட்டாவுக்கும் பிரிட்டிசு கொலம்பியாவிற்கும் உள்ள எல்லையிலுள்ள ராக்கியில் 10,000 முதல் 13,000 அடியில் அமைந்துள்ளது. 5 மைல் நீளமும் ஒரு மைல் அகலமும் உள்ள அதாபசுகா பனியாறு இங்கு உள்ளது. கனடிய ராக்கியில் தோன்றும் நீர் பசிபிக் பெருங்கடலுக்கும் ஆர்டிக் கடலுக்கும் தோராயமாக சமமான அளவில் செல்கிறது. நடு ராக்கி என்பது வயோமிங்கிலுள்ள பெரும்கொம்பு (Bighorn) விண்டு ஆறு மலைத்தொடர்களை உள்ளடக்கியது.
தென்கிழக்கு ஐடகோவிலும் வடகிழக்கு யூட்டாவிலும் உள்ள வாசட்ச் மலைத்தொடரும் நடு ராக்கியை சேர்த்தவை. வடமேற்கு வயோமிங்கிலிருத்து மோன்டானா வரை செல்லும் அப்சார்கோகா மலைத்தொடர் வடக்கு ராக்கிக்கும் நடு ராக்கிக்கும் இணைப்பாக உள்ளது. வடக்கு ராக்கியிலும் கனடிய ராக்கியிலும் பழங்காலத்தில்  பெருமளவு கார்போனேட் வண்டல் படிந்த போது காலத்தில் நடு ராக்கியிலும் குறிப்பிடத்தக்க அளவு வண்டல் படிந்தது.
தெற்கு மலைத்தொடர் பிரிவு என்பது கொலராடோ, நியு மெக்சிகோ. யூட்டா, அரிசோனா, கொலராடோ, நியு மெக்சிகோ ஆகியமாநிலந்களின் பகுதியை சேர்ந்த கொலராடோ மேட்டு நிலத்தை உள்ளடக்கியது. இந்த நான்கு பிரிவு ராக்கிகளின் தோற்ற காலம், பாறைகளின் தன்மை, தோற்ற மூலம், மண், வடிகால், நிலவமைப்பு ஆகியவை ஒன்றிலிருந்து ஒன்று வேறுபட்டவை. மற்ற பிரிவுகளை விட தெற்கு மலைத்தொடர் உயரமான முகடுகளை அதிகம் கொண்டுள்ளது. கொலராடோ மாநிலத்தில் மட்டும் ராக்கி 14,000 அடி உயரமுடைய 53 முகடுகளை கொண்டுள்ளது. ராக்கியின் உயரமான முகடு கொலராடோவில் உள்ள 14,433 அடி உயரமுடைய எல்பர்ட் மலை ஆகும். கனடிய ராக்கியின் உயரமான உச்சி பிரிட்டிசு கொலம்பியாவிலுள்ள 12,972 அடி உயரமுள்ள ராப்சன் மலை ஆகும். அமெரிக்காவின் கண்ட வடிகால் பிரிவு ராக்கி மலைத் தொடரில் அமைந்துள்ளது. அட்லாண்டிக் அல்லது பசிபிக் பெருங்கடல்களுக்கு நீரைக் கொண்டுவரும் வழியை இப்பிரிவு குறிக்கிறது. 8020 அடி உயரமுள்ள முப்பிரிவு உச்சி அமெரிக்காவில் உள்ள கிளேசியர் தேசியப் பூங்காவில் அமைந்துள்ளது. இவ்வுச்சியிலிருந்து நீரானது அட்லாண்டிக் பெருங்கடல் மற்றும் பசிபிக் பெருங்கடலில் மட்டும் விழாமல் அட்சன் வலைகுடாவிலும் விழுகிறது. இதனாலேயே இவ்வுச்சி முப்பிரிவு உச்சி என்று பெயரிடப்பட்டுள்ளது. அல்பெர்டாவுக்கு வடக்கில் வெகு தொலைவில் அதாபாசுகாவும் பிற நதிகளும் மெக்கன்சி ஆற்று வடிநிலப்பகுதிக்கு தண்ணீரை அளிக்கின்றன. இத்தண்ணீர் ஆர்க்டிக் பெருங்கடலில் உள்ள பியூஃபோர்ட் கடலில் இருந்து வெளியேறுகிறது.
ராக்கி மலைத்தொடர்களில் மனிதர்களின்  அடர்த்தி மிகுதியாக இல்லை, சதுர கிலோமீட்டருக்கு சராசரியாக நான்கு பேர் மற்றும் 50,000 க்கும் அதிகமான மக்களுடன் சில நகரங்கள் உள்ளன. இருப்பினும், 1950 கள் மற்றும் 1990 ஆம் ஆண்டுகளுக்கு இடையில் ராக்கி மலை மாநிலங்களில் மக்கள்தொகை விரைவாக அதிகரித்தது. 40 ஆண்டுகாலத்தில் மாநில அளவிலான மக்கள் தொகை அதிகரிப்பு வரம்பு மோண்டனாவில் 35% அளவுக்கும், யூட்டா மற்றும் கொலராடோவில் 150% அளவுக்கும் அதிகரித்துள்ளது. பல மலை நகரங்கள் மற்றும் சமூகங்களின் மக்கள் தொகை கடந்த 40 ஆண்டுகளில் இரட்டிப்பாகியுள்ளது. யாக்சன் ஓல் வயோமிங் பகுதிகளில் இந்த 40 ஆண்டு காலத்தில் மக்கள் எண்ணிக்கை 1,244 பேர் என்பதிலிருந்து  4,472 மக்கள் என அதிகரித்துள்ளது. இந்த உயர்வு 260% என கணக்கிடப்பட்டுள்ளது.
நிலவியல்
புவிமேலோட்டுப் பேரியக்க விசைகளால் ராக்கி மலைத்தொடர் உருவாக்கப்படுவதற்கு முன்னரே இம்மலைத்தொடரில் உள்ள பாறைகள் உருவாகின. கேம்பிரியன் காலத்திற்கு முந்தைய உருமாறிய பாறை மிகவும் பழமையான பாறையாகும். இப்பாறையே வட அமெரிக்க கண்டத்தின் மையத்தை உருவாக்குகிறது. கேம்பிரியன் காலத்திற்கு முந்தைய படிவான ஆர்கிலியேட் 1.7 பில்லியன் ஆண்டுகளுக்கு முன்பே இருந்ததாக கூறப்படுகிறது. தொல்லூழி காலத்தின் போது, மேற்கு வட அமெரிக்கா ஒரு ஆழமற்ற கடலுக்கு அடியில் அமைந்து இருந்ததாகவும், இது பல கிலோமீட்டர் அளவுக்கு சுண்ணாம்பு மற்றும் டோலமைட் ஆகியவற்றைச் சேர்த்ததாகவும் கூறப்படுகிறது.
இன்றைய கொலராடோவுக்கு அருகே உள்ள தென் ராக்கி மலைகளில் பென்சில்வேனியன் காலத்தில்   இந்த மூதாதையர் பாறைகள் மலைகள் உருவாக்கத்தின் போது பாதிக்கப்பட்டன. இந்த மலையாக்கம் பிந்தைய ராக்கி மலைத்தொடர்களை உருவாக்கியது. அவை பெரும்பாலும் ஆழமற்ற கடலில் அமைக்கப்பட்ட சுண்ணாம்பு அடுக்குகள் வழியாக பிரமாண்டமான உருமாறிய பாறைகளைக் கொண்டிருந்தன. இம்மலைகள் காலப்போக்கில் 80 மில்லியன் ஆண்டுகளுக்கு முன்பு அரிக்கப்பட்டு படிவுப்பாறைகளை உருவாக்கின. 350 மில்லியன் ஆண்டுகளுக்கு முன்பு நிலத்தட்டுகள் மோதி ஆண்ட்லர் ஓரோகமியை உருவாக்கின 270 மில்லியன் ஆண்டுகளாக வட அமெரிக்க நிலத்தட்டு முனைக்கு அருகில் நிலத்தட்டுகளின் ஊராய்வு குவிந்திருந்தது., இது மேற்கு ராக்கி மலைத்தொடர் பகுதிக்கும் அப்பால் தொலைவில் இருந்தது. 80 மில்லியன் ஆண்டுகளுக்கு பின்பே ராக்கியில் இந்த மாற்றங்கள் ஏற்பட்டன.
தற்போதைய ராக்கி மலைத்தொடர் 80 மில்லியன் ஆண்டுகளுக்கு முன்னால் ஏற்பட்ட லார்மைட் மலைத்தொடராக்கத்தால் உருவானது ஆகும். கனடிய ராக்கி வட அமெரிக்காவிலுள்ள கனடா பகுதியை மிகப்பழைய பாறைகள் நிலத்தட்டு ஊராய்வினால் தள்ளி ஏற்பட்டது. தென் கோடியிலுள்ள அமெரிக்க ராக்கியின் வளர்ச்சி நிலத்தட்டு உராய்வினாலும் பரல்லான் நிலத்தட்டு வட அமெரிக்க நிலத்தட்டின் அடியில் சொருகியதாலும் ஏற்பட்டது. குறைந்த ஆழத்தில் சொருகியதால் மலைகள் 300-500 கிமீ அப்பாலுள்ள உள் நாட்டு பகுதி ராக்கியை விட விரைவாக தோன்றின. குறைவான ஆழத்தில் நிலத்தட்டு சொருகியதால் உராய்வு அதிகரித்து வட அமெரிக்க கண்டத்தில் பரந்த உயரமான மலைகள் தோன்றியது.
புற இணைப்புகள்
பகுப்பு:கனேடிய மலைகள் பகுப்பு:அமெரிக்க மலைத்தொடர்கள்
மதுரை ஓலைக்கடையத்தார் நல்வெள்ளையார்
மதுரை ஓலைக்கடையத்தார் நல்வெள்ளையார் சங்ககாலப் பெண்புலவர்களில் ஒருவர். இவர் பாடியனவாகச் சங்கநூல் தொகுப்பில் இரண்டு பாடல்கள் உள்ளன. அவை நற்றிணை 250, 369 ஆகியவை.
மதுரைமாநகரில் ஓலைக்கடை என்பது ஒரு பகுதியாக விளங்கியது. அப்பகுதியில் வாழ்ந்தவர் நல்வெள்ளையார் என்னும் இந்தப் புலவர்.
நற்றிணை 250
புதல்வன் கிண்கிணி(கால்சலங்கை) ஆர்ப்பத் தேர்கள்(வண்டிகள்) செல்லும் தெருவில் விளையாடிக்கொண்டிருந்தான். அவன் வாயில் பூமணம் கமழ்ந்தது. நெஞ்சில் பூசியிருந்த சந்தனம் கலைந்திருந்தது. அவனைக் கண்ட தந்தைக்கு ஆசை. மகனை அள்ளி அணக்க நெருங்கினான். அவன் காதலி(மனைவி) 'யாரையா நீர்' என்று சொல்லித் தடுத்து நின்றாள்.
இந்தச் செய்தியைத் தலைவன் தன் பாணனிடம் சொல்லித் தலைவியுடன் வாழ வகைசெய்யுமாறு வேண்டுகிறான்.
நற்றிணை 369
தலைவன் பிரிவைப் பொறுத்துக்கொள்ளுமாறு தலைவியைத் தோழி வற்புறுத்தும்போது, தலைவி தன்னால் பொறுத்துக்கொள்ள இயலாமையைத் தெரிவிக்கும் பாடல் இது.
பெரும்புண் மாலை
ஞெமை கங்கை
பகுப்பு:சங்கப் புலவர்கள்
ஆவேசம்
ஆவேசம் என்பது ஒரு தனிமனிதரை அவர் விருப்பமற்றச் செயலை தொடர்ந்து செய்யத் துண்டுவதால், அச்செயல் மீது அதீத வெறுப்புணர்வு தோன்றி, அதனை எதிர்ப்பதற்காக செய்யத் தூண்டுபவர் மீது எதிர்மறையான உணர்வுகளை வெளிப்படுத்துவது. இது ஒவ்வொரு மனிதனின் தன்மைக்கு ஏற்ப மாற்றம் கொண்டது. எடுத்துக்காட்டாக ஒரு தனிமனிதரின் வாழும் சூழலைப் பொறுத்து இதன் வெளிப்பாடு வெவ்வேறாக அமையும்.
பகுப்பு:உணர்ச்சிகள்
எழும்பூர் சீனிவாசப் பெருமாள் கோயில்
எழும்பூர் சீனிவாசப் பெருமாள் கோயில் தமிழ்நாட்டில் சென்னை மாவட்டம், எழும்பூர் என்னும் ஊரில் அமைந்துள்ள பெருமாள் கோயிலாகும்.
அமைவிடம்
கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 13°04'31.9"N, 80°15'16.5"E (அதாவது, 13.075520°N, 80.254594°E) ஆகும்.
வரலாறு
இக்கோயில் பதினாறாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.
கோயில் அமைப்பு
இக்கோயிலில் சீனிவாசப் பெருமாள், பத்மாவதி தாயார் சன்னதிகளும், ஆண்டாள், அருள்மிகுஇராமர், அருள்மிகுஆஞ்சநேயர், தும்பிகையாழ்வார் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. புரட்டாசி (பிரம்மோற்சவம்) மாதம் கருட சேவை முக்கிய திருவிழாவாக நடைபெறுகிறது. ஆவணி (பவித்ர உற்சவம்) மாதம் சிறப்பு அலங்காரம் திருவிழாவாக நடைபெறுகிறது.
மேற்கோள்கள்
பகுப்பு:சென்னை மாவட்டத்திலுள்ள வைணவக் கோயில்கள் பகுப்பு:சென்னை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மிர்-661 நுண்ணிய ஆர் என் ஏ முன்னோடி குடும்பம்
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:மூலக்கூற்று உயிரியல்
வரகூர் ஊராட்சி (தஞ்சாவூர்)
வரகூர் ஊராட்சி (Varagur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 2,833 பேர் வசிக்கின்றனர். இந்த ஊராட்சியில் மொத்தம் 719 வீடுகள் உள்ளன.
தொழில்
இங்கு பச்சைப் பசேல் வயல் பகுதிகள் அதிக அளவில் உள்ளன. இங்கு நெல், வாழை, கரும்பு, வெற்றிலை ஆகியவை அதிக அளவில் பயிர் செய்யப்படுகின்றன.
பிற தகவல்
இங்கு அரசு உயர்நிலைப்பள்ளி சுமார் 350 மாணவர்களுடன் இயங்கி வருகிறது. இங்கிருந்து சுமார் 10 கி.மீ. சுற்றளவிற்குள் திருக்காட்டுப்பள்ளி, பூண்டி ஆகிய சமயத் தலங்கள் உள்ளன. இவ்வூரில் புகழ் பெற்ற வெங்கடேசப் பெருமாள் கோயில் உள்ளது. இங்கு நடைபெறும் உறியடித்திருவிழா, தஞ்சாவூர் மாவட்டத்தில் புகழ் பெற்றதாகும்.
வெளி இணைப்புகள்
பகுப்பு:தஞ்சாவூர் மாவட்ட ஊராட்சிகள்
மேலுயிர்
மேலுயிர் என்பது, சில பேச்சு மொழிகளில் காணப்படும் உயிரொலி வகைகளுள் ஒன்று. நாக்கு வாயின் மேற்பகுதிக்கு, கூடிய அளவு அண்மையாக இருக்கும் நிலையிலும், தடை ஏற்படுத்தாமலும் ஒலிக்கப்படும் உயிரொலிகள் இந்த வகையைச் சார்ந்தன. தடை ஏற்படும்போது மெய்யொலிகள் உருவாகின்றன. மேலுயிர் என்பதற்கு ஈடாக உயருயிர், மூடுயிர் போன்ற சொற்களும் தமிழில் பயன்படுகின்றன.
இவ்வுயிர்களை ஒலிக்கும்போது ஒப்பீட்டளவில் நாக்கு மேல் நிலையில் இருப்பதாலேயே இது மேலுயிர் எனப் பெயர் பெறுகிறது. இது அமெரிக்க மொழியியலாளரிடையே பரவலாகப் பயன்படும் high vowel என்பதன் தமிழாக்கம். உயருயிர் என்பதும் இதே சொல்லின் தமிழாக்கமே.அனைத்துலக ஒலிப்பியல் அரிச்சுவடியில் இதைக் குறிக்க close vowel என்னும் ஆங்கிலச் சொல் பயன்படுகிறது. இதற்கு இணையான தமிழ்ச் சொல்லாக மூடுயிர் என்பது. இது ஒலிப்பின்போது வாயின் நிலையைக் குறிப்பது. குறைந்த அளவு திறந்த நிலையில் வாயிருக்க ஒலிக்கும் உயிர்கள் மூடுயிர்கள். இரண்டு சொற்களுமே தமிழ் மொழியியல் நூல்களில் பயன்படுவதைக் காணலாம்.
அனைத்துலக ஒலிப்பியல் அரிச்சுவடி, பின்வரும் ஆறு மேலுயிர்களைக் குறிப்பிடுகிறது:
குறிப்பிட்ட மொழியொன்றின் ஒலியியல் தன்மையைப் பொறுத்து, நடுவுயிர்களை ஒலிக்கும் போதுள்ள நாக்கின் நிலைக்கு மேல் இருக்கும்போது உள்ள எல்லா உயிர் ஒலிப்புக்களையும் மேலுயிரொலி என்றே அழைப்பது உண்டு. அதாவது, மேலிடை உயிர்கள், கீழ்-மேல் உயிர்கள், மேலுயிர்கள் அனைத்தையுமே மேலுயிர்கள் என்ற சொல்லாலேயே குறிப்பிடுவதும் உண்டு.
தமிழில் மேலுயிர்கள்
தமிழில் நான்கு மேலுயிர்கள் உள்ளன.
உசாத்துணைகள்
பகுப்பு:ஒலிப்பியல்
திருச்சிராப்பள்ளி பன்னாட்டு வானூர்தி நிலையம்
திருச்சிராப்பள்ளி பன்னாட்டு வானூர்தி நிலையம், இந்தியாவில் உள்ள பழமையான வானூர்தி நிலையங்களில் ஒன்றாகும். திருச்சிராப்பள்ளி வானூர்தி நிலையமானது இந்தியாவில் மிக வேகமாக வளர்ந்து வரும் பன்னாட்டு வானூர்தி நிலையங்களில் முதலிடத்தில் உள்ளது. மேலும் பயணிகள் போக்குவரத்தின் அடிப்படையில் இந்தியாவில் பதினொன்றாம் இடத்தில் உள்ளது. இங்கு முதலில் இந்தியன் ஏர்லைன்ஸ், ஶ்ரீலங்கன் ஏர்லைன்ஸ் போன்ற வானூர்தி நிறுவனங்கள் வானூர்தி சேவையை இயக்கத் தொடங்கின. பின் கிங்பிஷர், பாரமவுண்ட் ஏர்வேஸ், மிகின் லங்கா, ஏர்இந்தியா எக்ஸ்பிரஸ், ஏர் ஏசியா போன்ற வானூர்தி நிறுவனங்கள், வானூர்தி சேவையைத் தொடங்கின. இதில் கிங்பிஷர், பாரமவுண்ட் ஏர்வேஸ் மற்றும் மிகின் லங்கா விமான நிறுவனங்கள் தங்களது சேவையை நிறுத்திக்கொண்டன.
தமிழகத்தில் சென்னை மற்றும் கோவைக்கு அடுத்து திருச்சி வானூர்தி நிலையம் தான் பன்னாட்டு வானூர்தி போக்குவரத்து கொண்ட விமான நிலையமாக 20 ஆண்டுகளுக்கு மேலாக விளங்கி வருகிறது. திருச்சி வானூர்தி நிலையத்துக்கு வானூர்திப் போக்குவரத்து அமைச்சகத்தால் 4 அக்டோபர் 2010-ல் பன்னாட்டுத் தகுதி வழங்கப்பட்டது.
இந்த வானூர்தி நிலையம் தினமும் கிட்டத்தட்ட 3,000 வெளிநாட்டுப் பயணிகளை கையாண்டு வருகிறது. வாரத்திற்கு ௭௭ விமானங்கள் திருச்சியிலிருந்து இயக்கப்படுகின்றன. சராசரியாக நாள்தோறும் திருச்சியிலிருந்து 600 பயணிகள் கோலாலம்பூருக்கும், 400 பயணிகள் சிங்கப்பூருக்கும் செல்கின்றனர். . இந்த வானூர்தி நிலையம் சுங்கத்தீர்வு போன்ற வசதிகள் பெற்றதாக இருப்பதால் வெளிநாட்டுப் போக்குவரத்து வானூர்திகளை இயக்குவது சாத்தியமானதாகவும், வசதியானதாகவும் உள்ளது. ஐ.எஸ்.ஓ. தரச்சான்று பெற்ற இந்த வானூர்தி நிலையம், நடுக்கிழக்கு நாடுகள், இலங்கை, சிங்கப்பூர் போன்ற நாடுகளுக்குச் செல்ல உதவியாக மிகச் சிறந்த தொண்டாற்றி வருகிறது.
வரலாறு
இந்த விமான நிலையம் இரண்டாம் உலகப் போரின் போது ஆங்கிலேயர்களால் கட்டப்பட்டது. பிரித்தானிய விமானப்படை உலகப் போரின் போது இந்த விமான நிலையத்தைப் பயன்படுத்தி்யது. போரில் சேதமடைந்த விமானங்கள் இங்கு கொண்டுவரப்பட்டு 2 கி.மீ. தொலைவில் உள்ள பொன்மலை பணிமனையில் பழுது பார்க்கப்பட்டன. உலகப் போருக்குப் பின்னர் பயணிகள் விமான போக்குவரத்துக்கு அனுமதி வழங்கப்பட்டது. பயணிகள் போக்குவரத்து 1980களின் ஆரம்பகாலத்தில் தொடங்கப்பட்டது. இலங்கை ஏர்லைன்ஸ் வாரம் ஒரு முறை கொழும்புக்கு 1981 ம் ஆண்டு விமான சேவையைத் துவக்கியது; பின்னர் படிப்படியாக இப்போது தினசரி இரண்டு சேவைகளை வழங்கி வருகிறது. இந்தியன் ஏர்லைன்ஸ் 80 களில் சென்னைக்கும் மத்திய கிழக்கு நாடுகளுக்கும் தனது செயல்பாடுகளைத் தொடங்கியது.
பிஆர் பிரவுஸ் (1942 இல் திருச்சிராப்பள்ளி விமான நிலையத்தில் விமானப் போக்குவரத்து கட்டுப்பாட்டாளராகப் பணிபுரிந்தவர்) இன் கூற்றுப்படி 1930 மற்றும் 40 களில் விமான நிலையம் ரேஸ் கோர்ஸாக பயன்படுத்தப்பட்டது. விமான நிலையத்தில் ஒரு கட்டுப்பாட்டு கோபுரமும் 600 மீட்டர் ஓடுபாதையும் தவிர எந்தவொரு கட்டிடமும் இல்லை. மேலும் அவர் கூறுகையில், திருச்சி விமான நிலையம் டாட்டாவின் டகோட்டா ரக விமானங்களைக் கையாண்டுள்ளது. இந்த விமானம் மும்பையிலிருந்நு பெங்களூரு வழியாகத் திருச்சி வந்து எரிபொருள் நிரப்பிய பிறகு பயணிகளை ஏற்றிக்கொண்டு கொழும்புக்குப் சென்றது. . வழக்கமாக 5 முதல் 20 பேர் திருச்சியிலிருந்து இந்த விமானத்தில் பயணம் செய்தனர்.
முனையங்கள்
திருச்சிராப்பள்ளி விமான நிலையத்தில் இரண்டு அடுத்தடுத்த முனையங்கள் உள்ளன. புதிய ஒருங்கிணைந்த முனையம் சர்வதேச மற்றும் உள்நாட்டு விமான போக்குவரத்துக்குப் பயன்படுத்தப்படுகிறது. பழைய முனையம் சர்வதேச சரக்கு முனையமாக மாற்றப்பட்டு இயங்கிவருகிறது.
பயணிகள் முனையம்
80 கோடி செலவில் கட்டப்பட்ட புதிய ஒருங்கிணைந்த பயணிகள் முனையம் 21 பிப்ரவரி 2009 அன்று தொடங்கி ஜூன் 2009 1ல் இருந்து செயல்படத் தொடங்கியது இரண்டு மாடி முனையத்தில் மொத்த தரைப் பகுதி 11,777 சதுர மீட்டர் உள்ளது. முனையம் கொடுக்கப்பட்ட நேரத்தில் 400 பயணிகளைக் கையாளுவதற்கு வடிவமைக்கப்பட்டிருக்கிறது. புதிய முனையத்தின் சில அம்சங்கள் :
சரக்கு முனையம்
விமான நிலையத்தில் பழைய முனையம் ஒரு சர்வதேச சரக்கு வளாகமாக மாற்றப்பட்டுள்ளது. 4000 சதுர மீட்டர் சரக்கு வளாகம் 21 நவம்பர் 2011 அன்று செயல்பாட்டிற்கு வந்தது. . தமிழ்நாட்டின் மத்திய மற்றும் தெற்குப் பகுதியிலிருந்து வெளிநாட்டு ஏற்றுமதிக்கு சுலபமான வழியாகவும் நுழைவாயிலாகவும் இந்த விமான நிலையம் உள்ளது. அழியக் கூடிய மற்றும் கெடாத பொருட்கள், ஆடைகள், கைத்தறி, கணினி ஹார்டுவேர் உட்பட பல்வேறு வகையான பொருட்கள் இப்பகுதியில் உற்பத்தி செய்யப்படுகின்றன, இதனால் விமான நிலையத்தில் சரக்கு போக்குவரத்துக்கு அதிக தேவை உள்ளது. 6000 முதல் 7000 டன்கள் வரை சரக்குகள் ஏற்றுமதி செய்ய மதிப்பிடப்பட்டுள்ளது. மேலும் இங்கு ஆபத்தான சரக்குகளை கையாள்வதற்கான தனி வளாகமும் அமைந்துள்ளது.
ஓடுபாதை
திருச்சிராப்பள்ளி விமான நிலையத்தில் முதலில் குறுக்காக சந்திக்கும் இரண்டு ஓடுபாதைகள் இருந்தன. பின்னர் சிறிய ஓடுபாதையான 15/33 மூடப்பட்டு, தரையிறங்கும் விமானங்களை விமான நிறுத்துமிடத்துக்கு கொண்டு செல்லும் பாதையாகப் பயன்படுத்தப்படுகிறது. இப்போது இங்கு பயன்பாட்டில் இருப்பது 2,480 மீட்டர் நீளமுள்ள 09/27 ஓடுபாதை ஆகும். மிகவும் நீளம் குறைவான இந்த ஓடுபாதையில் ஏர்பஸ் A320, 321, போயிங் 737 மற்றும் ATR ரக சிறிய விமானங்கள் மட்டுமே தரையிறங்க முடியும். மேலும் ஓடுபாதையில் தரையிறங்குவதற்கான வழிகாட்டி கருவி, இரவு நேரத்தில் தரையிறங்க ஓடுபாதை விளக்குகள் உட்பட அனைத்து நவீன வசதிகளும் உள்ளன.
விரிவாக்கம்
தொடர்ந்து அதிகரித்து வரும் பயணிகள் போக்குவரத்தினால், திருச்சிராப்பள்ளி விமான நிலையமானது கடந்த 2004ஆம் ஆண்டு முதல் விரிவாக்கம் செய்யப்பட்டு வருகிறது. இதன் மூலம் பழைய ஓடுபாதை 6,000 அடியிலிருந்து (1,829 மீட்டர்) 8,136 அடியாக (2,480 மீட்டர்) நீட்டிக்கப்பட்டது; விமான நிறுத்துமிடங்கள் ஏழாக அதிகரிக்கப்பட்டன; தரையிறங்கிய விமானம் நேராக நிறுத்துமிடத்திற்குச் செல்வதற்கான "டாக்சிவே" பாதை மற்றும் புதிய முனையம் ஒன்றும் கட்டப்பட்டது.
தர உயர்வு
திருச்சி விமான நிலையம் மூன்றாம் தர நிலையில் இரண்டாம் தர நிலைக்கு தரம் உயர்த்தப்பட்டுள்ளது. 2019-20 ஆண்டில் திருச்சி விமான நிலையத்தின் மூலம் 8,895 சர்வதேச விமான சேவைகளும், 5,519 உள்நாட்டு விமான சேவைகளும், 69 பிற காரணங்களுக்கான விமான சேவைகளும் என மொத்தம் 14,483 விமான சேவைகள் இயக்கப்பட்டுள்ளன. இவ்விமான சேவைகளின் வழியாக 13 லட்சத்து 14 ஆயிரத்து 839 சர்வதேச பயணிகளும், 2 லட்சத்து 97 ஆயிரத்து 020 உள்நாட்டு பயணிகள் என 16 லட்சத்து 11 ஆயிரத்து 859 பேர் பயணம் மேற்கொண்டுள்ளனர்.
2019-20 ஆண்டில் இங்கு வந்து சென்ற பயணிகளின் எண்ணிக்கை 15 லட்சத்தைத் தாண்டியதைத் தொடர்ந்து திருச்சி விமான நிலையத்தை மூன்றாம் நிலையிலிருந்து, இரண்டாம் நிலைக்கு தரம் உயர்த்தி இந்திய விமான நிலைய ஆணையக்குழுமம் உத்தரவிட்டுள்ளது.
பராமரிப்பு வசதிகள்
வானுர்தி பராமரிப்பு வசதியான ஏர்பஸ் ஏ320 வகை விமானங்களில் போக்குவரத்து சோதனைகளை மேற்கொள்ள தேவையான பராமரிப்பு வசதிகளை இந்த நிலையம் கொண்டுள்ளது. சிங்கப்பூரை தளமாகக் கொண்ட ஸ்கூட்டின் சார்பில் விமானப் பராமரிப்பு மேற்கொள்ளப்படுகிறது.
குறைந்த கட்டண விமான சேவை நிறுவனமான ஏர் இந்தியா எக்ஸ்பிரஸ் இதன் விமானங்களைச் சேவை செய்வதற்கும் பழுதுபார்ப்பதற்கும் ஒரு பொறியியல் வளாகத்தைக் கொண்டுள்ளது. இது விரைவாக திரும்ப உதவும். இங்கு மராமத்து பணிகள் மேற்கொள்ளலாம். தொடக்கத்தில் நான்கு உரிமம் பெற்ற பொறியாளர்கள் மற்றும் எட்டு தொழில்நுட்ப வல்லுநர்கள் விமானத்தின் சேவை மற்றும் பழுதுபார்க்கும் தேவைகளைப் பூர்த்தி செய்ய நியமிக்கப்பட்டனர். இங்கு போதுமான உதிரிபாகங்கள் மற்றும் உபகரணங்களும் உள்ளன.
விமான நிலையத்திற்கு பெயரிடுதல்
2012ஆம் ஆண்டில், நகரத்தைச் சேர்ந்த நோபல் பரிசு பெற்ற சர் ச. வெ. இராமனின் பெயரை விமான நிலையத்திற்கு சூட்டுமாறு கோரிக்கை விடுக்கப்பட்டது. இந்தியாவின் முன்னாள் குடியரசுத் தலைவர் ஆ. ப. ஜெ. அப்துல் கலாம் மறைவுக்குப் பிறகு, இந்த விமான நிலையத்திற்கு "முனைவர் ஆ. ப. ஜெ. அப்துல் கலாம் பன்னாட்டு விமான நிலையம்" என்று பெயர் மாற்றம் செய்ய கோரிக்கைகள் எழுந்துள்ளன.
கற்பிக்கும் திறன்
கற்பிக்கும் திறன் (Teaching Skill) கற்பிக்கும் திறன் என்பது வகுப்பறையில் ஆசிரியர் பல்வேறு நிகழ்வுகளை திறம்பட நிகழ்த்துவதை குறிப்பதாகும். இது கற்றல் கற்பித்தல் செயல்முறையில் பெரிதும் பயன்படுகிறது. உதரணமாக, விளக்குதல், அறிமுகப்படுத்துதல், கேள்வி எழுப்புதல், வலுவூட்டுதல் என பல திறன்கள் உள்ளன. இவற்றில் முக்கியமாக 13 திறன்கள் பெரிதும் பயன்படுத்தப் படுகின்றன. ஆசிரியர் பயிற்சி நிறுவனங்களில் பயிற்சியின்பொழுது நுண்ணிலை கற்பித்தல் மூலம் கற்பிக்கும் திறன்கள் வளர்க்கப் படுகிறது.
பகுப்பு:கல்வி
அன்ட்ரூ கார்டர்
அன்ட்ரூ கார்டர் (Andrew Carter , பிறப்பு: ஆகத்து 27 1988) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளிலும், 10 ஏ-தர துடுப்பாட்டப் போட்டிகளிலும், 10 இருபதுக்கு -20 போட்டிகளிலும் கலந்து கொண்டுள்ளார். 2009-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அன்ட்ரூ கார்டர் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 17 2011.
மேற்கோள்கள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1988 பிறப்புகள் பகுப்பு:லின்கன்சையர் துடுப்பாட்டக்காரர்கள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:டெர்பிசையர் துடுப்பாட்டக்காரர்கள்
மன்பிரீத் அக்தர்
மன்ப்ரீத் அக்தர் (Manpreet Akhtar)(1965 - 18 சனவரி 2016) என்பவர் இந்தியாவின் பஞ்சாபி நாட்டுப்புற பாடகர் மற்றும் தில்ஷாத் அக்தரின் சகோதரி ஆவார். இவர் பஞ்சாபி மொழி நாட்டுப்புற பாடகராகவும் இருந்தார். குச் குச் ஹோதா ஹை (1998) இலிருந்து "துஜே யாத் நா மேரி ஆயி" பாடலுக்காக இவர் மிகவும் நினைவுகூரப்படுகிறார்.
வெளி இணைப்புகள்
பகுப்பு:பஞ்சாப் நபர்கள் பகுப்பு:2016 இறப்புகள் பகுப்பு:1965 பிறப்புகள்
காரிசேரி ஊராட்சி
காரிசேரி ஊராட்சி (Kariseri Gram Panchayat), தமிழ்நாட்டின் விருதுநகர் மாவட்டத்தில் உள்ள சிவகாசி வட்டாரத்தில் அமைந்துள்ளது. இந்த ஊராட்சி, விருதுநகர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
லூகஸ் கருணாரத்ன
லூகஸ் கருணாரத்ன (Louis Karunaratne), இலங்கை களுத்துறைப் பிரதேசஅணியின் துடுப்பாட்டக்காரர். இவர் ஆறு முதல்தர துடுப்பாட்டப் போட்டியில் கலந்து கொண்டுள்ளார். இவர் 1991/92 பருவ ஆண்டில், இலங்கை கொழும்பு களுத்துறை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
இசுப்பைக் லீ
செல்டன் ஜாக்சன் "இசுப்பைக்" லீ (பிறப்பு மார்ச் 20, 1957) எமி மற்றும் ஆஸ்கர் விருதுகளைப் பெற்ற அமெரிக்க திரைப்பட இயக்குநரும், தயாரிப்பாளரும், நடிகரும், எழுத்தாளரும் ஆவார். சமூகத்திலும் அரசியலிலும் சர்ச்சை கொண்ட தலைப்புகளை பற்றி திரைப்படங்களை படைத்ததிற்காக இவர் அறியப்படுகிறார். லீ நியூயோர்க் பல்கலைக்கழகத்திலும் கொலம்பியா பல்கலைக்கழகத்திலும் பேராசிரியராகப் பணியாற்றி வருகிறார். 1983 முதல் இவரது தயாரிப்பு நிறுவனம் குறைந்தது 35 திரைப்படங்களைப் படைத்துள்ளது.
இன்சைடு மேன், ஹி காட் கேம், பாம்பூசில்ட், டூ த ரைட் திங் ஆகியன இவரது சில புகழ்பெற்ற திரைப்படங்கள் ஆகும்.
பகுப்பு:ஆபிரிக்க அமெரிக்க நடிகர்கள் பகுப்பு:அமெரிக்கத் திரைப்பட இயக்குநர்கள் பகுப்பு:1957 பிறப்புகள் பகுப்பு:வாழும் நபர்கள் பகுப்பு:சிறப்பு அகாதமி விருதை பெற்றவர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள்
1994
1994 சனிக் கிழமையில் ஆரம்பமான ஒரு கிரிகோரியன் ஆண்டாகும்.
மேற்கோள்கள்
*
சிதம்பரம் (சட்டமன்றத் தொகுதி)
தொகுதியில் அடங்கியுள்ள பகுதிக‌ள்
பரங்கிப்பேட்டை (பேரூராட்சி), கிள்ளை (பேரூராட்சி), சிதம்பரம் (நகராட்சி) மற்றும் அண்ணாமலை நகர் (பேரூராட்சி).
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:கடலூர் மாவட்டம் பகுப்பு:தமிழ்நாடு சட்டமன்றத் தொகுதிகள்
நக்கலூத்து ஊராட்சி
நக்கலூத்து ஊராட்சி (Nakkaluthu Gram Panchayat), தமிழ்நாட்டின் திண்டுக்கல் மாவட்டத்தில் உள்ள நிலக்கோட்டை வட்டாரத்தில் அமைந்துள்ளது. இந்த ஊராட்சி, நிலக்கோட்டை சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1076 ஆகும். இவர்களில் பெண்கள் 498 பேரும் ஆண்கள் 578 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இடும்பன்காரி (கதைமாந்தர்)
இடும்பன்காரி கல்கி எழுதிய பொன்னியின் செல்வன் புதினத்தில் வருகின்ற பாண்டிய ஆபத்துதவிகளில் ஒருவராவார்.
கதாப்பாத்திரத்தின் இயல்பு
இடும்பன்காரி வீரபாண்டியனை ஆதித்த கரிகாலன் கொன்றமைக்காகச் சோழ வம்சத்தினையே அழித்துவிடுவது என்று சபதம் செய்த பாண்டிய ஆபத்துதவிகளில் ஒருவர். கடம்பூர் சம்புவரையர் மாளிகையில் சேவகனாக வேடமிட்டு இருக்கிறான். சம்புவரையர் மாளிகையில் பெரிய பழுவேட்டரையர் தலைமையில் சிற்றரசர்களின் கூட்டம் நடக்கின்றது. அதில் சுந்தர சோழருக்கு அடுத்து மதுராந்த தேவனை மன்னராக்குவது குறித்து ஆலோசனை நடைபெருகிறது. அதை முழுவதுமாகக் கவனித்து வருகிறான் இடும்பன்காரி. சம்புவரையர் மகனான கந்தன் மாறன் வந்தியத்தேவனுக்குக் குதிரை பிடித்துக் கொண்டு போக சொல்கிறான். அதைப் பயன்படுத்தி மாளிகையிலிருந்து வெளிவருகிறான்.
ரவிதாசன், சோமன் சாம்பவன் போன்ற மற்ற பாண்டியன் ஆபத்துதவிகள் அனைவரும் கங்க மன்னன் பிரிதிவீபதியின் பள்ளிப்படை அருகே சந்தித்துப் பேசுகிறார்கள். இடும்பன்காரி கடம்பூர் மாளிகையில் வந்தியத்தேவனையும், ஆழ்வார்க்கடியானையும் கண்டதாகக் கூறுகிறான். ஆழ்வார்க்கடியான் ஒற்றன் எனவே அவனைக் கண்டதும் கொன்றுவிடும்படி ரவிதாசன் எல்லோருக்கும் சொல்கிறான். இவை எல்லாவற்றையும் ஆழ்வார்க்கடியான் மரத்தின் பின்னிருந்து அறிந்து கொள்கிறான்.
இவற்றையும் பார்க்கவும்
பகுப்பு:பொன்னியின் செல்வன் கதை மாந்தர்கள்
வெள்ளாளன்விளை ஊராட்சி
வெள்ளாளன்விளை ஊராட்சி (Vellalanvillai Gram Panchayat), தமிழ்நாட்டின் தூத்துக்குடி மாவட்டத்தில் உள்ள உடன்குடி வட்டத்தில் அமைந்துள்ளது. இந்த ஊராட்சி, திருச்செந்தூர் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1930 பேர் ஆவர். இவர்களில் பெண்கள் 1093 பேரும் ஆண்கள் 837 பேரும் உள்ளடங்குவர்.
இந்த ஊராட்சிக்குட்பட்ட சீயோன்நகரை சேர்ந்த திரு. பெவிஸ்டன் என்பவர் சமயப்பணி, சமூகப்பணி, இலக்கிய பணி, ஊடகப்பணி என்ற நான்கு துறைகளில் மிக சிறப்பாக பணியாற்றியதற்காக தேசிய மற்றும் மாநில அளவில் சேவரத்னா, இலக்கியச்செம்மல், பல்துறை கலைஞர் ஆகிய விருதுளை பெற்றுள்ளார் என்பது குறிப்பிடத்தக்கது.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உன்னாவு மாவட்டம்
உன்னாவு மாவட்டம் இந்திய மாநிலமான உத்தரப் பிரதேசத்தில் உள்ள மாவட்டங்களில் ஒன்று. இதன் தலைமையகம் உன்னாவு நகரில் உள்ளது. இது லக்னோ கோட்டத்திற்கு உட்பட்டது.
பிரிவுகள்
இது உன்னாவு, ஹசன்கஞ்சு, சபிபூர், பூர்வா, பிகாபூர் ஆகிய வட்டங்களாகப் பிரிக்கப்பட்டுள்ளது. இது பதினாறு மண்டலங்களைக் கொண்டது. அவை: கஞ்சு மொராடஹபாத், பங்கர்மோ, பத்தேபூர், சௌராசி, சபீபூர், மியான்கஞ்சு, ஔராஸ், ஹசன்கஞ்சு, நவாப்கஞ்சு, பூர்வா, அசோகா, ஹிலாவுலி, பிகாபூர், சுமேர்பூர், பிசியா, சிக்கந்தர்பூர் சிரௌசி, சிக்கந்தர்பூர் கரன்.
மக்கள்தொகை
2011 ஆம் கணக்கெடுப்பின்போது, 3,110,595 மக்கள் வாழ்ந்தனர்.
சராசரியாக சதுர கிலோமீட்டருக்கு 682 பேர் என்ற அளவில் மக்கள் அடர்த்தி இருப்பதாக கணக்கெடுப்பு கூறுகிறது. ஆயிரம் ஆண்களுக்கு 901 பெண்கள் என்ற அளவில் பால் விகிதம் உள்ளது. இங்கு வாழ்பவர்களில் 68.29% பேர் கல்வியறிவு பெற்றுள்ளனர்.
மொழிகள்
இங்குள்ள மக்கள் அவாதி மொழியைப் பேசுகின்றனர். இந்த மொழியை 380 லட்சம் பேர் பேசுகின்றனர்.
மலாய் பாணியிலான விருதுகள்
மலாய் பாணியிலான விருதுகள் என்பது (மலாய்: Darjah kebesaran Melayu; ஆங்கிலம்: Malay styles and titles); புரூணை, இந்தோனேசியா, மலேசியா, சிங்கப்பூர் மற்றும் தெற்கு பிலிப்பீன்சு போன்ற நாடுகளில் பரவலாகப் பயன்படுத்தப்படும் மலாய் மக்களின் பாணிகள், பட்டங்கள் மற்றும் மரியாதைக்குரிய விருதுகளைக் கொண்ட ஒரு சிக்கலான பயன்பாட்டு முறைமை ஆகும்.
புரூணை, மலேசியா, சிங்கப்பூர் மற்றும் இந்தோனேசியாவின் பல மாநிலங்கள் தொடர்ந்து கௌரவப் பட்டங்களை வழங்கி வருகின்றன.
மலேசியாவில், அனைத்து மலாய் பாணியிலான விருதுகளும்; ஆண்களுக்கும் பெண்களுக்கும் வழங்கப் படுகின்றன. விருதைப் பெறுவரின் மனைவியும் அந்த விருதைத் தன் பெயருடன் இணைத்துக் கொள்ளலாம். ஆனால் விருதைப் பெறும் ஒரு பெண்ணின் கணவரால் அந்த விருதைத் தன் பெயருடன் இணைத்துக் கொள்ள இயலாது.
இலித்தியம் போரேட்டு
இலித்தியம் போரேட்டு (Lithium borate) என்பது போரிக் அமிலத்தினுடைய இலித்தியம் உப்பு ஆகும். இது இலித்தியம் டெட்ராபோரேட்டுஅல்லது இலித்தியம் நான்மபோரேட்டு என்றும் அழைக்கப்படுகிறது.இதனுடைய மூலக்கூற்று வாய்ப்பாடு Li2B4O7 ஆகும். கண்ணாடிகள் மற்றும் மண்பாண்டங்கள் உருவாக்குதலில் இலித்தியம் போரேட்டு ஒரு கலவைக்கூறாக பயன்படுத்தப்படுகிறது. ஆய்வகங்களில் டி.என்.ஏ மற்றும் ஆர்.என்.ஏ போன்றவற்றின் கூழ்ம மின்னாற்பகுப்பிற்கு இலித்தியம் போரேட்டு தாங்கலைப் பயன்படுத்த முடியும். போராக்சு இணைவு முறையிலும் இலித்தியம் போரேட்டைப் பயன்படுத்த முடியும். எக்சு கதிர் உடனொளிர்வு நிறமாலையியல் பகுத்தாயும் தாதுப் பொடிகளை பளபளப்பாக்க இம்முறை பயன்படுகிறது
இவற்றையும் காண்க
.
முள்முருக்கு
முள் முருக்கை (Erythrina variegata) ஆசியாவினதும், கிழக்கு ஆபிரிக்காவினதும் வெப்பவலயப் பகுதிகள், வடக்கு ஆத்திரேலியா, இந்தியப் பெருங்கடல் தீவுகள், பிஜிக்குக் கிழக்கில் உள்ள பசிபிக் பெருங்கடல் தீவுகள் ஆகியவற்றைச் சேர்ந்த, கிளைகளில் முட்களைக் கொண்ட ஒரு மரம் ஆகும். இதற்கு எரித்ரைனா இண்டிக்கா (Erythrina indica) என்ற மாற்று அறிவியல் பெயரும் உண்டு.
பெயர்கள்
இதற்கு கல்யாண முருங்கை முள்முருங்கை, கிஞ்சுகம், கவிர், புழகு, முள்முருக்கு, மலை எருக்கு போன்ற பெயர்கள் உண்டு. முருங்கை போல் கிளைகளை வெட்டி வைத்தால் வேர் பிடித்து வளரும் தன்மையுடையது. மரத்தின் தண்டில் முட்கள் ஆங்காங்கே இருப்பதால், ‘முள்’முருங்கை என்று பெயர் பெற்றது. முருக்கு (பலாசம்) மற்றும் முள் முருக்கு ஆகிய தாவரங்கள், ஒரே தாவரக் குடும்பத்தைச் சேர்ந்ததால், வேறுபடுத்திக் காட்ட ‘முள்’முருக்கு எனும் பெயர் சூட்டப்பட்டிருக்கலாம். thumb|முள்முருக்கின் காய்
விளக்கம்
இது 27 மீட்டர் உயரம் வரை வளரக்கூடியது. மூன்று சிற்றிலைகளுடன் கூடிய கூட்டிலை வடிவம் கொண்ட இதன் இலைகளின் காம்பு 20 செமீ வரை நீளம் உள்ளது. ஒவ்வொரு சிற்றிலையும் 15 செமீ நீள, அகலங்களை உடையதாக இருக்கக் கூடும். இதன் மணமில்லாத செந்நிறப் பூக்கள் அடர்த்தியாகக் காணப்படும். அவரை போன்ற பருப்புக்கனிகள் (pods) 15 செமீ வரை நீளமான உருளை வடிவம் கொண்டவை. விதைகள் சிவந்த மண்ணிறத்தில் இருக்கும். இம்மரம் ஓர் அழகூட்டும் தாவரம் என்ற வகையிலும் மதிப்பு உள்ளது. இவ்வினத்தில் பல வேறுபாடுகள் உண்டு. இலை நரம்புகள் மஞ்சள் அல்லது இளம் பச்சை நிறத்தில் உள்ள பார்செல்லி வகை, வெண்ணிறப் பூக்கள் கொண்ட அல்பா வகை என்பன குறிப்பிடத் தக்கவை. இத் தாவரத்தை விதை மூலமாகவோ அல்லது பதியமுறை (Vegitative) மூலமாகவோ வளர்க்க முடியும். கிளைகளை நட்டு வளர்ப்பதே பொதுவாகக் கையாளப்படுவதும் இலகுவானதுமான முறையாகும்.
இலக்கியப் பயன்பாடு
250 px|left|thumb|முருக்கின் பூ ஏறத்தாழ 2000-2200 ஆண்டுகளாக முருக்கு என்னும் பெயர் வழங்கிவந்துள்ளது. சங்க இலக்கியத்திலே வந்துள்ள சில இடங்கள்:
(அழல் என்றால் தீ)
கலித்தொகையில், பிணி விடு முருக்கு இதழ் அணி கயத்து உதிர்ந்து உக - கலி 33/''' என்று பிணிவிடுப்பதைக் குறிக்கின்றார்கள்.
மேற்கோள்கள்
பகுப்பு:மரங்கள் பகுப்பு:இந்தியத் தாவரங்கள்
മുൾമുരിക്ക്
சூலூர் அத்தனுரம்மன் கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அத்தனூரம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி வழிபாடு நடக்கிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நீலமங்கலம் ஊராட்சி, கள்ளக்குறிச்சி
நீலமங்கலம் ஊராட்சி (Neelamangalam Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள கள்ளக்குறிச்சி வட்டாரத்தில் அமைந்துள்ளது. இந்த ஊராட்சி, கள்ளக்குறிச்சி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1510 ஆகும். இவர்களில் பெண்கள் 736 பேரும் ஆண்கள் 774 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
1995
1995 ஞாயிற்றுக் கிழமையில் ஆரம்பமான ஒரு கிரிகோரியன் ஆண்டாகும்.
ருபெ
right|thumb|250px|ருபெ [[நகர மண்டபம்]] ருபெ (Roubaix; Robaais) வடக்கு பிரான்சில் பெல்ஜிய எல்லை அருகே உள்ள ஒரு முன்னாள் தொழில்துறை நகரம் ஆகும். 2013 கணக்கின் படி இதன் மக்கள் தொகை 95,866.
வெளி இணைப்புகள்
பகுப்பு:பிரான்சின் நகரங்கள்